
HELLAS JAC Just a clown – Hogyan készül a jó bohóc?

Kulcsszavak: színésznő; clown; bohóc; Roszik Hella;
A bohóc művészet területén - egy kisebb alkotói válság miatt és alatt végzett kutatásom eredményeként - tudományosnak igyekvő beszámoló helyett egy performance jellegű PPT prezentációt adtam elő.
A prezentáció megalkotásának folyamata - és végül a prezentáció maga - fontos szakmai és önismereti kérdések felé vetítette a fókuszt számomra a három, legerősebben kirajzolódó nézőpont - bohóc, színésznő, clown - által, a Freud ID-EGO-SUPEREGO modellre illesztve magamban.
A pályamunkám eredményében a színésznő nagyszerűen, a bohóc tanult tehetetlenség nélkül, akár felelőtlenül bátran, a clown pedig kaján élvezettel jelent meg - ez egy lehetséges eredmény, de csak egy változat a sok lehetséges változat közül.
A pályamunkámban megjelenő Bohóc-Id, Színésznő-Ego és Clown-Superego ismerete, együttműködése, együttműködtetése, az együttműködtetésre való készség fejlesztése hasznos segítség lehet az emberi létezésben adódó elakadásokban - úgy gondolom - bármely ember számára.
A pályamunkám lényegében a humor, a szív és a jelenidejűség mindenkori fontosságáról és ezeken belül konkrétan a bohócjelenlétről próbál gondolatokat megfogalmazni.



